
		การทุจริตเป็นปัญหาใหญ่ของสังคมไทยมาเป็นเวลานานและฉุดรั้งความเจริญก้าวหน้าการพัฒนาศักยภาพและขีดความสามารถในการแข่งขันของประเทศ ซึ่งในปัจจุบันได้ทวีความรุนแรงขึ้นอย่างต่อเนื่อง ทำให้เกิดความเสียหายในวงกว้าง โดยส่งผลกระทบต่อระบบเศรษฐกิจ ระบบสังคม ระบบการเมืองการปกครองและการบริหารราชการเป็นอย่างมาก การแก้ปัญหาการทุจริตจึงเป็นสิ่งสำคัญที่หน่วยงานในภาครัฐ ซึ่งเป็นหน่วยงานหลักในการขับเคลื่อนประเทศไทยให้มีความเจริญก้าวหน้าสามารถแข่งขันกับต่างประเทศได้อย่างทัดเทียมนานาอารยประเทศ ที่จะต้องประสานความร่วมมือทั้งภาคเอกชนและภาคประชาสังคมเพื่อร่วมกันพัฒนาปรับปรุงระบบ การบริหารจัดการ และการพัฒนาคนควบคู่ไปพร้อมๆกัน โดยการปลูกฝังความซื่อสัตย์สุจริต รับผิดชอบมีวินัย ตลอดจนค่านิยมอื่นๆ ที่ถูกต้อง รวมทั้งเข้าใจวิถีดำเนินชีวิตที่สมควรและมีคุณค่า 

บทนำ

๑. การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น 
		การวิเคราะห์ความเสี่ยงในการเกิดการทุจริตในองค์กรปกครองส่วนท้องถิ่น มีวัตถุประสงค์เพื่อต้องการบ่งชี้ความเสี่ยงของการทุจริตที่มีอยู่ในองค์กรโดยการประเมินโอกาสของการทุจริตที่อาจเกิดขึ้น ตลอดจนบุคคลหรือหน่วยงานที่อาจเกี่ยวข้องกับการกระทำทุจริต เพื่อพิจารณาว่าการควบคุมและการป้องกันการทุจริตที่มีอยู่ในปัจจุบันมีประสิทธิภาพและประสิทธิผลหรือไม่
		การทุจริตในระดับท้องถิ่น พบว่าปัจจัยที่มีผลต่อการขยายตัวของการทุจริตในระดับท้องถิ่น ได้แก่การกระจายอำนาจลงสู่องค์กรปกครองส่วนท้องถิ่น แม้ว่าโดยหลักการแล้วการกระจายอำนาจมีวัตถุประสงค์
สำคัญเพื่อให้บริการต่าง ๆ ของรัฐสามารถตอบสนองต่อความต้องการของชุมชนมากขึ้น มีประสิทธิภาพมากขึ้น   แต่ในทางปฏิบัติทำให้แนวโน้มของการทุจริตในท้องถิ่นเพิ่มมากยิ่งขึ้นเช่นเดียวกัน
		ลักษณะการทุจริตที่อาจจะเกิดขึ้นในองค์กรปกครองส่วนท้องถิ่น จำแนกเป็น 7 ประเภท ดังนี้
		1) การทุจริตด้านงบประมาณ การทำบัญชี การจัดซื้อจัดจ้าง และการเงินการคลัง ส่วนใหญ่เกิดจากการละเลยขององค์กรปกครองส่วนท้องถิ่น
		2) สภาพหรือปัญหาที่เกิดจากตัวบุคคล
		3) สภาพการทุจริตอันเกิดจากช่องว่างของกฎระเบียบและกฎหมาย
		4) สภาพหรือลักษณะปัญหาของการทุจริตที่เกิดจากการขาดความรู้ความเข้าใจและขาดคุณธรรมจริยธรรม
		5) สภาพหรือลักษณะปัญหาที่เกิดจากการขาดประชาสัมพันธ์ให้ประชาชนทราบ
		6) สภาพหรือลักษณะปัญหาของการทุจริตที่เกิดจากการตรวจสอบขาดความหลากหลายในการตรวจสอบจากภาคส่วนต่างๆ
		7) สภาพหรือลักษณะปัญหาของการทุจริตที่เกิดจากอำนาจ บารมี และอิทธิพลท้องถิ่น
		สาเหตุและปัจจัยที่นำไปสู่การทุจริตขององค์กรปกครองส่วนท้องถิ่นสามารถสรุปเป็นประเด็นได้ ดังนี้
		1) โอกาส แม้ว่าในปัจจุบันมีหน่วยงานและกฎหมายที่เกี่ยวข้องกับการป้องกันและปราบปรามการทุจริตแต่พบว่า ยังคงมีช่องว่างที่ทำให้เกิดโอกาสของการทุจริต ซึ่งโอกาสดังกล่าวเกิดขึ้นจากการบังคับใช้กฎหมายที่ไม่เข้มแข็ง กฎหมาย กฎระเบียบไม่รัดกุม และอำนาจหน้าที่โดยเฉพาะข้าราชการระดับสูงก็เป็นอีกโอกาสหนึ่งที่ทำให้เกิดการทุจริต
		2) สิ่งจูงใจ เป็นที่ยอมรับว่าสภาวะทางเศรษฐกิจที่มุ่งเน้นเรื่องของวัตถุนิยม สังคมทุนนิยม    ทำให้คนในปัจจุบันมุ่งเน้นที่การสร้างความร่ำรวย ด้วยเหตุนี้จึงเป็นแรงจูงใจให้เจ้าหน้าที่มีแนวโน้มที่จะทำพฤติกรรมการทุจริตมากยิ่งขึ้น
		3) การขาดกลไกในการตรวจสอบความโปร่งใส การทุจริตในปัจจุบันมีรูปแบบที่ซับซ้อนขึ้นโดยเฉพาะการทุจริตในเชิงนโยบายที่ทำให้การทุจริตกลายเป็นความชอบธรรมในสายตาของประชาชน ขาดกลไกการตรวจสอบความโปร่งใสที่มีประสิทธิภาพ ดังนั้นจึงเป็นการยากที่จะเข้าไปตรวจสอบการทุจริตของบุคคลเหล่านี้
		4) การผูกขาด ในบางกรณีการดำเนินงานของภาครัฐ ได้แก่ การจัดซื้อ จัดจ้าง เป็นเรื่องของการผูกขาด ดังนั้นจึงมีความเกี่ยวข้องเป็นห่วงโซ่ผลประโยชน์ทางธุรกิจ ในบางครั้งพบว่าห้างร้าน/บริษัทมีการให้สินบนแก่เจ้าหน้าที่เพื่อให้ตนเองได้รับสิทธิในการดำเนินงานโครงการของภาครัฐ รูปแบบของการผูกขาด ได้แก่ การผูกขาดในโครงการก่อสร้างและโครงสร้างพื้นฐานภาครัฐ

		5) การได้รับค่าตอบแทนที่ไม่เหมาะสม รายได้ไม่เพียงพอต่อรายจ่าย ความยากจนถือเป็นปัจจัยหนึ่งที่ทำให้ข้าราชการมีพฤติกรรมการทุจริต เพราะความต้องการที่จะมีสภาพความเป็นอยู่ที่ดีขึ้น ทำให้เจ้าหน้าที่ต้องแสวงหาช่องทางเพื่อเพิ่ม “รายได้พิเศษ” ให้กับตนเองและครอบครัว
		6) การขาดจริยธรรม คุณธรรม ในสมัยโบราณ ความซื่อสัตย์สุจริตเป็นคุณธรรมที่ได้รับการเน้นเป็นพิเศษถือว่าเป็นเครื่องวัดความดีของคน แต่ในปัจจุบัน พบว่า คนมีความละอายต่อบาปและเกรงกลัวบาปน้อยลง และมีความเห็นแก่ตัวมากยิ่งขึ้น มองแต่ประโยชน์ส่วนตนเป็นที่ตั้งมากกว่าที่จะยึดผลประโยชน์ส่วนรวม
		7) มีค่านิยมที่ผิด ปัจจุบันค่านิยมของสังคมได้เปลี่ยนจากยกย่องคนดี คนที่มีความซื่อสัตย์สุจริตเป็นยกย่องคนที่มีเงิน คนที่เป็นเศรษฐี มหาเศรษฐี คนที่มีตำแหน่งหน้าที่การงานสูง ด้วยเหตุนี้ ผู้ที่มีค่านิยมที่ผิดเห็นว่าการทุจริตเป็นวิถีชีวิตเป็นเรื่องปกติธรรมดา เห็นคนซื่อเป็นคนเซ่อ เห็นคนโกงเป็นคนฉลาด ย่อมจะทำการทุจริตฉ้อราษฎร์บังหลวง โดยไม่มีความละอายต่อบุญและบาป และไม่เกรงกลัวต่อกฎหมายของบ้านเมือง
2. หลักการและเหตุผล
		ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ ซึ่งได้ส่งผลสะเทือนต่อกระแสการกระจายอำนาจและความศรัทธาต่อระบบการปกครอง  ส่วนท้องถิ่นอย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบสอดคล้องกับการจัดอันดับดัชนีชี้วัดภาพลักษณ์คอร์รัปชัน (Corruption Perception Index – CPI) ซึ่งเป็นเครื่องมือที่ใช้ประเมินการทุจริตคอร์รัปชันทั่วโลกที่จัดโดยองค์กรเพื่อความโปร่งใสนานาชาติ (TransparencyInternational – IT) พบว่า ผลคะแนนของประเทศไทยระหว่างปี 2555 – 2558 อยู่ที่ 35 - 38 คะแนน จากคะแนนเต็ม 100 โดยในปี 2558 อยู่อันดับที่ 76 จาก 168 ประเทศทั่วโลก และเป็นอันดับที่ 3 ในประเทศอาเซียนรองจากประเทศสิงคโปร์และประเทศมาเลเซีย และล่าสุดพบว่าผลคะแนนของประเทศไทยปี 2559 ลดลง 3 คะแนน จากปี 2558 ได้ลำดับที่ 101 จาก 168 ประเทศ ซึ่งสามารถสะท้อนให้เห็นว่าประเทศไทยเป็นประเทศที่มีปัญหาการคอร์รัปชันอยู่ในระดับสูง
		แม้ว่าในช่วงระยะที่ผ่านมา ประเทศไทยได้แสดงให้เห็นถึงความพยายามในการปราบปรามการป้องกันการทุจริต ไม่ว่าจะเป็น การเป็นประเทศภาคีภายใต้อนุสัญญาสหประชาชาติว่าด้วยการต่อต้านการทุจริต(United Nations Convention Against Corruption-UNCAC) พ.ศ. 2546 การจัดตั้งองค์กรตามรัฐธรรมนูญ โดยเฉพาะอย่างยิ่งคณะกรรมการป้องกันปราบปรามการทุจริตแห่งชาติได้จัดทำยุทธศาสตร์ชาติว่าด้วยการป้องกันและปราบปรามการทุจริตมาแล้ว 3 ฉบับ แต่ปัญหาการทุจริตในประเทศไทยไม่ได้มีแนวโน้มที่ลดน้อยถอยลง สาเหตุที่ทำให้การทุจริตเป็นปัญหาที่สำคัญของสังคมไทยประกอบด้วยปัจจัยทางด้านพื้นฐานโครงสร้างสังคม     ซึ่งเป็นสังคมที่ตั้งอยู่บนพื้นฐานความสัมพันธ์แนวดิ่ง (Vertical Relation) หรืออีกนัยหนึ่งคือพื้นฐานของสังคมอุปถัมภ์ที่ทำให้สังคมไทยยึดติดกับการช่วยเหลือเกื้อกูลกัน โดยเฉพาะในหมู่ญาติพี่น้องและพวกพ้อง ยึดติดกับกระแสบริโภคนิยม วัตถุนิยม ติดความสบาย ยกย่องคนที่มีเงินและมีอำนาจ คนไทยบางส่วนมองว่าการทุจริต   คอร์รัปชันเป็นเรื่องปกติที่ยอมรับได้ ซึ่งนับได้ว่าเป็นปัญหาที่ฝังรากลึกในสังคมไทยมาตั้งแต่อดีตหรือกล่าวได้ว่าเป็นส่วนหนึ่งของค่านิยมและวัฒนธรรมไทยไปแล้ว ผนวกกับปัจจัยทางด้านการทำงานที่ไม่ได้บูรณาการความร่วมมือของทุกภาคส่วนไว้ด้วยกัน จึงส่งผลให้การทำงานของกลไกหรือความพยายามที่ได้กล่าวมาข้างต้นไม่สามารถทำได้อย่างเต็มศักยภาพ ขาดความเข้มแข็ง

		
		ปัจจุบันยุทธศาสตร์ชาติว่าด้วยการป้องกันและปราบปรามการทุจริตที่ใช้อยู่เป็นฉบับที่ 3      เริ่มจากปี พ.ศ.2560 จนถึงปี พ.ศ.2564 ซึ่งมุ่งสู่การเป็นประเทศที่มีมาตรฐานทางคุณธรรมจริยธรรม เป็นสังคมมิติใหม่ที่ประชาชนไม่เพิกเฉยต่อการทุจริตทุกรูปแบบ โดยได้รับความร่วมมือจากฝ่ายการเมือง หน่วยงานของรัฐตลอดจนประชาชน ในการพิทักษ์รักษาผลประโยชน์ของชาติและประชาชนเพื่อให้ประเทศไทยมีศักดิ์ศรีและเกียรติภูมิในด้านความโปร่งใสทัดเทียมนานาอารยประเทศ โดยกำหนดวิสัยทัศน์ “ประเทศไทยใสสะอาดไทยทั้งชาติต้านทุจริต” มีเป้าหมายหลักเพื่อให้ประเทศไทยได้รับการประเมินดัชนีการรับรู้การทุจริต (Corruption Perceptions Index : CPI) ไม่น้อยกว่าร้อยละ 50 ในปี พ.ศ.2564 ซึ่งการที่ระดับคะแนนจะสูงขึ้นได้นั้น      การบริหารงานภาครัฐต้องมีระดับธรรมาภิบาลที่สูงขึ้น เจ้าหน้าที่ของรัฐและประชาชนต้องมีพฤติกรรมแตกต่างจากที่เป็นอยู่ในปัจจุบัน ไม่ใช่ตำแหน่งหน้าที่ในทางทุจริตประพฤติมิชอบ โดยได้กำหนดยุทธศาสตร์การดำเนินงานหลักออกเป็น 6 ยุทธศาสตร์ ดังนี้
		ยุทธศาสตร์ที่ 1 สร้างสังคมที่ไม่ทนต่อการทุจริต
		ยุทธศาสตร์ที่ 2 ยกระดับเจตจำนงทางการเมืองในการต่อต้านการทุจริต
		ยุทธศาสตร์ที่ 3 สกัดกั้นการทุจริตเชิงนโยบาย
		ยุทธศาสตร์ที่ 4 พัฒนาระบบป้องกันการทุจริตเชิงรุก
		ยุทธศาสตร์ที่ 5 ปฏิรูปกลไกและกระบวนการปราบปรามการทุจริต
		ยุทธศาสตร์ที่ 6 ยกระดับคะแนนดัชนีการรับรู้การทุจริต (Corruption Perception Index : CPI)
		ดังนั้น เพื่อให้การดำเนินการขับเคลื่อนด้านการป้องกันและปราบปรามการทุจริตบังเกิดผลเป็นรูปธรรมในทางปฏิบัติ เป็นไปตามเจตนารมณ์ของยุทธศาสตร์ว่าด้วยการป้องกันและปราบปรามการทุจริตระยะที่ 3 (พ.ศ. 2560 - 2564) องค์การบริหารส่วนตำบลท่าซอมจึงได้แผนปฏิบัติการป้องกันการทุจริตสี่ปี (พ.ศ.๒๕๖2 – ๒๕๖๔) ขึ้น  เพื่อให้ทุกหน่วยงานในองค์การบริหารส่วนตำบลท่าซอม ใช้เป็นกรอบแนวทางในการดำเนินการป้องกันการทุจริต 
3. วัตถุประสงค์ของการจัดทำแผน
		1) เพื่อยกระดับเจตจำนงทางการเมืองในการต่อต้านการทุจริตของผู้บริหารองค์กรปกครองส่วนท้องถิ่น
		2) เพื่อยกระดับจิตสำนึกรับผิดชอบในผลประโยชน์ของสาธารณะของข้าราชการฝ่ายการเมืองข้าราชการฝ่ายบริหาร บุคลากรขององค์การบริหารส่วนตำบลท่าซอมรวมถึงประชาชนในท้องถิ่น
		3) เพื่อให้การบริหารราชการขององค์การบริหารส่วนตำบลท่าซอมเป็นไปตามหลักบริหารกิจการบ้านเมืองที่ดี (Good Governance)
		4) เพื่อส่งเสริมบทบาทการมีส่วนร่วม (people's participation) และตรวจสอบ (People’s audit)  ของภาคประชาชนในการบริหารกิจการขององค์การบริหารส่วนตำบลท่าซอม
		5) เพื่อพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการ
ขององค์การบริหารส่วนตำบลท่าซอม
4. เป้าหมาย
		1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลท่าซอมรวมถึงประชาชนในท้องถิ่นมีจิตสำนึกและความตระหนักในการปฏิบัติหน้าที่ราชการให้บังเกิดประโยชน์สุขแก่ประชาชนท้องถิ่น ปราศจากการก่อให้เกิดข้อสงสัยในการประพฤติปฏิบัติตามมาตรการจริยธรรม การขัดกันแห่งผลประโยชน์และแสวงหาประโยชน์โดยมิชอบ
 

		2) เครื่องมือ/มาตรการการปฏิบัติงานที่สามารถป้องกันปัญหาเกี่ยวกับการทุจริตและประพฤติ   มิชอบของข้าราชการ
		3) โครงการ/กิจกรรม/มาตรการที่สนับสนุนให้สาธารณะและภาคประชาชนเข้ามามีส่วนร่วมและตรวจสอบการปฏิบัติหรือบริหารราชการขององค์การบริหารส่วนตำบลท่าซอม
		4) กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลท่าซอมมีความเข้มแข็งในการตรวจสอบ ควบคุมและถ่วงดุลการใช้อำนาจอย่างเหมาะสม
		5) องค์การบริหารส่วนตำบลท่าซอมมีแผนงานที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วน
5. ประโยชน์ของการจัดทำแผน
		1) ข้าราชการฝ่ายการเมือง ข้าราชการฝ่ายบริหาร บุคลากรขององค์การบริหารส่วนตำบลท่าซอมรวมถึงประชาชนในท้องถิ่นมีจิตสำนึกรักท้องถิ่นของตนเอง อันจะนำมาซึ่งการสร้างค่านิยม และอุดมการณ์ในการต่อต้านการทุจริต (Anti-Corruption) จากการปลูกฝังหลักคุณธรรม จริยธรรม หลักธรรมาภิบาล รวมถึงหลักเศรษฐกิจพอเพียงที่สามารถนำมาประยุกต์ใช้ในการทำงานและชีวิตประจำวัน
		2) องค์การบริหารส่วนตำบลท่าซอมสามารถบริหารราชการเป็นไปตามหลักบริหารกิจการบ้านเมืองที่ดี (Good Governance) มีความโปร่งใส เป็นธรรมและตรวจสอบได้
		3) ภาคประชาชนมีส่วนร่วมตั้งแต่ร่วมคิด ร่วมทำ ร่วมตัดสินใจรวมถึงร่วมตรวจสอบในฐานะพลเมืองที่มีจิตสำนึกรักท้องถิ่น อันจะนำมาซึ่งการสร้างเครือข่ายภาคประชาชนที่มีความเข้มแข็งในการเฝ้าระวังการทุจริต
		4) สามารถพัฒนาระบบ กลไก มาตรการ รวมถึงเครือข่ายในการตรวจสอบการปฏิบัติราชการขององค์การบริหารส่วนตำบลท่าซอมทั้งจากภายในและภายนอกองค์กรที่มีความเข้มแข็งในการเฝ้าระวังการทุจริต
		5) องค์การบริหารส่วนตำบลท่าซอมมีแนวทางการบริหารราชการที่มีประสิทธิภาพ ลดโอกาสในการกระทำการทุจริตและประพฤติมิชอบ จนเป็นที่ยอมรับจากทุกภาคส่วนให้เป็นองค์กรปกครองส่วนท้องถิ่นต้นแบบ ด้านการป้องกันการทุจริต อันจะส่งผลให้ประชาชนในท้องถิ่นเกิดความภาคภูมิใจและให้ความร่วมมือกันเป็นเครือข่ายในการเฝ้าระวังการทุจริตที่เข้มแข็งอย่างยั่งยืน















แผนปฏิบัติการป้องกันการทุจริต
(พ.ศ.๒๕๖2 – ๒๕๖๔) 

	มิติ
	ภารกิจตามมิติ
	โครงการ/กิจกรรม/มาตรการ
	ปี 2562
	ปี 2563
	ปี 2564
	หมายเหตุ

	
	
	
	งบประมาณ (บาท)
	งบประมาณ (บาท)
	งบประมาณ (บาท)
	

	1. การสร้าง
สังคมที่ไม่ทนต่อการทุจริต
	1.1 การสร้าง
จิตสำนึกและความ
ตระหนักแก่บุคลากร 
ทั้งข้าราชการการเมืองฝ่ายบริหาร
ข้าราชการการเมือง
ฝ่ายสภาท้องถิ่น และฝ่ายประจำของ
องค์กรปกครองส่วน
ท้องถิ่น
	1.1.1 (1) โครงการฝึกอบรมเพื่อพัฒนาบุคลากรท้องถิ่น “ด้านคุณธรรมและจริยธรรม”
1.1.2 (1) มาตรการ “ส่งเสริมการปฏิบัติงานตามประมวลจริยธรรมของข้าราชการ” ของ อบต.ท่าซอม
1.1.2 (2) มาตรการ
“เสริมสร้างองค์ความรู้ด้านการต่อต้านการทุจริต”
1.1.3 (1) มาตรการป้องกันผลประโยชน์ทับซ้อนและแนวทางการตรวจสอบบุคลากรของ อบต.ท่าซอม 
	100,000



-



-



-
	100,000



-



-



-
	120,000



-



-



-
	

	
	1.2 การสร้าง
จิตสำนึกและความ
ตระหนักแก่
ประชาชนทุกภาค
ส่วนในท้องถิ่น
	1.2.1 (1) โครงการฝึกอบรมความรู้ทางกฎหมายให้แก่ประชาชน
1.2.2 (1) มาตรการเผยแพร่ข้อมูลข่าวสารการจัดซื้อจัดจ้างของ อบต.ท่าซอม 
1.2.3 (๑) โครงการส่งเสริมเศรษฐกิจพอเพียง 
	30,000



-



20,000
	30,000



-



-
	30,000



-



-
	

	
	1.3 การสร้าง
จิตสำนึกและความ
ตระหนักแก่เด็กและ
เยาวชน
	1.3.1 (1) โครงการเข้าค่ายพัฒนาผู้นำเยาวชน


	9,800
	9,800
	9,800
	


 


	มิติ
	ภารกิจตามมิติ
	โครงการ/กิจกรรม/มาตรการ
	ปี 2562
	ปี 2563
	ปี 2564
	หมายเหตุ

	
	
	
	งบประมาณ (บาท)
	งบประมาณ (บาท)
	งบประมาณ (บาท)
	

	
	
	1.3.1 (2) กิจกรรมยามเช้าในการจัดกระบวนการเรียนรู้ไม่ให้เด็กเอาของผู้อื่นมาเป็นของตนเอง
1.3.3 (1) กิจกรรมให้เด็กนักเรียนทำความสะอาดในวัด เก็บขยะ กวาดขยะ 
	-



-
	-



-
	-



-
	

	มิติที่ ๑
	รวม
	4 โครงการ
2 กิจกรรม
4 มาตรการ
	139,800
	139,800
	159,800
	

	2. การบริหาร
ราชการเพื่อ
ป้องกันการ
ทุจริต 
	2.1 แสดงเจตจำนง
ทางการเมืองในการ
ต่อต้านการทุจริตของผู้บริหาร
2.2 มาตรการสร้าง
ความโปร่งใสในการ
ปฏิบัติราชการ

	1. กิจกรรมประกาศเจตจำนงต่อต้านการทุจริตของ อบต. ท่าซอม

2.2.1 (1) มาตรการการสร้างความโปร่งใสในการบริหารงานบุคคล
2.2.1 (2) มาตรการออกคำสั่งมอบหมายของนายกองค์กรปกครองส่วนท้องถิ่น ปลัดองค์กรปกครองส่วนท้องถิ่นและหัวหน้าส่วนราชการ
2.2.1 (3) มาตรการสร้างความโปร่งใสในการพิจารณาเลื่อนขั้นเงินเดือน
2.2.2 (1) มาตรการ
พัฒนาแผนและกระบวนการจัดหาพัสดุ
2.2.2 (2) มาตรการสร้างความโปร่งใสในการใช้จ่ายเงินงบประมาณ
2.2.3 (1) มาตรการศึกษาวิจัยประเมินผลหรือพัฒนาระบบต่างๆ ของ อบต.ท่าซอม
	-



-


-




-


-

-


25,000

	-



-


-




-


-

-


25,000

	-



-


-




-


-

-


25,000

	








	มิติ
	ภารกิจตามมิติ
	โครงการ/กิจกรรม/มาตรการ
	ปี 2562
	ปี 2563
	ปี 2564
	หมายเหตุ

	
	
	
	งบประมาณ (บาท)
	งบประมาณ (บาท)
	งบประมาณ (บาท)
	

	
	2.3 มาตรการการใช้ดุลยพินิจและใช้
อำนาจหน้าที่ให้เป็นไปตามหลักการบริหารกิจการบ้านเมืองที่ดี
	2.3.1 (๑) โครงการลดขั้นตอนและระยะเวลาการ
ปฏิบัติราชการ
2.3.๒ (1) การมอบอำนาจอนุมัติ อนุญาต สั่งการเพื่อลดขั้นตอนการปฏิบัติราชการ
	-


-
	-


-
	-


-
	

	
	2.4 การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์
	1. โครงการเชิดชูเกียรติข้าราชการส่วนท้องถิ่นและลูกจ้างผู้มีคุณธรรมในการปฏิบัติราชการ
	5,000
	5,000
	5,000
	

	
	2.5 มาตรการจัดการในกรณีได้ทราบหรือรับแจ้งหรือตรวจสอบพบการทุจริต
	2.5.1 (1) มาตรการส่งเสริมคุณธรรม จริยธรรม และการป้องกันการกระทำผิดจริยธรรม
2.5.2 (1) มาตรการให้ความร่วมมือกับหน่วยงานตรวจสอบทั้งภาครัฐและองค์กรอิสระ
2.5.3 (1)การจัดตั้งศูนย์ยุติธรรมชุมชนตำบลท่าซอม
	-


-




-
	-


-




-
	-


-




-
	

	มิติที่ 2
	รวม
	2 โครงการ 
10 มาตรการ 
	30,000
	30,000
	30,000
	

	3. การส่งเสริม
บทบาทและการ
มีส่วนร่วมของ
ภาคประชาชน
	3.1 จัดให้มีและ
เผยแพร่ข้อมูลข่าวสารในช่องทางที่เป็นการอำนวยความสะดวกแก่
ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน
	3.1.1 (1) ปรับปรุงและพัฒนาศูนย์ข้อมูลข่าวสารการซื้อหรือการจ้างของ อบต.ท่าซอม
3.1.1 (2) กิจกรรมการให้ความรู้ตาม พ.ร.บ.ข้อมูลข่าวสารของราชการ พ.ศ.2540 แก่ประชาชน
	-



-




	-



-



	-



-




	



	มิติ
	ภารกิจตามมิติ
	โครงการ/กิจกรรม/มาตรการ
	ปี 2562
	ปี 2563
	ปี 2564
	หมายเหตุ

	
	
	
	งบประมาณ (บาท)
	งบประมาณ (บาท)
	งบประมาณ (บาท)
	

	
	
	3.1.2 (1) มาตรการเผยแพร่แผนปฏิบัติการจัดซื้อจัดจ้าง ประจำปีงบประมาณ
3.1.3 (1) โครงการประชาสัมพันธ์งาน/กิจกรรม อบต.
	



100,000

	



100,000

	



100,000

	

	
	3.2 การรับฟังความ
คิดเห็น การรับและ
ตอบสนองเรื่อง
ร้องเรียน/ร้องทุกข์
ของประชาชน
	3.2.1 (1) โครงการจัดเวทีประชาคมเพื่อส่งเสริมการมีส่วนร่วมของประชาชนในการจัดทำแผนพัฒนา อบต.
3.2.2 (1) มาตรการดำเนินงานรับเรื่องราวร้องทุกข์ อบต.ท่าซอม
3.2.2 (2) มาตรการติดตั้งกล่องรับเรื่องร้องเรียน ร้องทุกข์ ร้องเรียนการทุจริต 
ณ ที่ทำการองค์การบริหารส่วนตำบลท่าซอม
3.2.2 (3) มาตรการ/เปิดช่องทางการรับเรื่องร้องเรียน ร้องทุกข์ ร้องเรียนการทุจริตผ่านเว็บไซด์ อบต.ท่าซอม
3.2.3 (1) มาตรการรายงานผลการตรวจสอบข้อเท็จจริงให้ผู้ร้องเรียน/ร้องทุกข์ทราบ ภายใน 15 วัน
	10,000





-


-






-





-
	10,000





-


-






-





-
	10,000





-


-






-





-

	




	มิติ
	ภารกิจตามมิติ
	โครงการ/กิจกรรม/มาตรการ
	ปี 2562
	ปี 2563
	ปี 2564
	หมายเหตุ

	
	
	
	งบประมาณ (บาท)
	งบประมาณ (บาท)
	งบประมาณ (บาท)
	

	
	3.3 การส่งเสริมให้
ประชาชนมีส่วนร่วมบริหารกิจการขององค์กรปกครองส่วนท้องถิ่น
	3.3.1 (1) มาตรการแต่งตั้งประชาคมเพื่อเข้าร่วมเป็นคณะกรรมการการจัดทำแผนพัฒนา 
3.3.1 (2) มาตรการการแต่งตั้งตัวแทนภาคประชาชนเข้าร่วมเป็นคณะกรรมการสนับสนุนการจัดทำแผนพัฒนา 
3.3.2 (1) มาตรการประเมินผลการปฏิบัติตามหลักเกณฑ์และวิธีการบริหารกิจการบ้านเมืองที่ดี
3.3.2 (2) มาตรการการแต่งตั้งตัวแทนภาคประชาชนเข้าร่วมเป็นคณะกรรมการติดตามและประเมินผลแผนพัฒนา 
	-




-





-




-




	-




-





-




-





	-




-





-




-
	

	มิติที่ ๓
	รวม
	3 โครงการ 
1 มาตรการ 
9 กิจกรรม
	110,000
	110,000
	110,000
	

	4. การ
เสริมสร้างและ
ปรับปรุงกลไกในการตรวจสอบ
การปฏิบัติ
ราชการของ
องค์กรปกครอง
ส่วนท้องถิ่น
	4.1 มีการจัดวาง
ระบบและรายงาน
การควบคุมภายใน
ตามที่คณะกรรมการ
ตรวจเงินแผ่นดิน
กำหนด
	4.1.1 (1) มาตรการ/จัดทำแผนการตรวจสอบภายใน
4.1.2 (1) กิจกรรมการจัดทำรายงานการควบคุมภายใน

	-


-
	-


-
	-


-
	







	มิติ
	ภารกิจตามมิติ
	โครงการ/กิจกรรม/มาตรการ
	ปี 2562
	ปี 2563
	ปี 2564
	หมายเหตุ

	
	
	
	งบประมาณ (บาท)
	งบประมาณ (บาท)
	งบประมาณ (บาท)
	

	
	4.2 การสนับสนุนให้ภาคประชาชนมีส่วนร่วมตรวจสอบการปฏิบัติหรือการบริหารราชการ ตาม
ช่องทางที่สามารถ
ดำเนินการได้
	4.2.1 (1) มาตรการ/การประชาสัมพันธ์ข้อมูลข่าวสารเกี่ยวกับการบริหารงานบุคคลผ่านเว็บไซต์ อบต.ท่าซอม
4.2.2 (1) มาตรการประชาสัมพันธ์การติดตามและประเมินผลแผนพัฒนาท้องถิ่น 
4.2.2 (2) มาตรการ/การจัดทำป้ายประชาสัมพันธ์รายละเอียดข้อมูลการดำเนินงานโครงการต่างๆ ของ อบต.ท่าซอม ให้ประชาชนในพื้นที่ทราบล่วงหน้า
4.2.3 (1) มาตรการ/การประชาสัมพันธ์การดำเนินการโครงการให้ประชาชนทราบ ผ่านเว็บไซต์ อบต.ท่าซอม และบอร์ดประชาสัมพันธ์ข้อมูลข่าวสารหมู่บ้าน 
	-





-




-







-
	-





-




-







-





	-





-




-







-
	

	
	4.3 การส่งเสริม
บทบาทการ
ตรวจสอบของสภา
ท้องถิ่น
	4.3.1 (1) การฝึกอบรม สัมมนาผู้บริหาร สมาชิกสภา พนักงานส่วนตำบล และลูกจ้าง 
	100,000




	100,000




	100,000
	






	มิติ
	ภารกิจตามมิติ
	โครงการ/กิจกรรม/มาตรการ
	ปี 2562
	ปี 2563
	ปี 2564
	หมายเหตุ

	
	
	
	งบประมาณ (บาท)
	งบประมาณ (บาท)
	งบประมาณ (บาท)
	

	
	
	4.3.2 (1) มาตรการ/ส่งเสริมความรู้ให้กับประธาน รองประธาน และสมาชิกสภาท้องถิ่นเกี่ยวกับแนวทางการตรวจสอบการดำเนินงานของผู้บริหารท้องถิ่น             ตามกระบวนการและวิธีการที่กฎหมายกำหนด
	-
	-
	-
	

	
	4.4 เสริมพลังการมี
ส่วนร่วมของชุมชน
(Community) และ
บูรณาการทุกภาค
ส่วนเพื่อต่อต้านการ
ทุจริต
	4.4.1 (1) มาตรการรับฟังความคิดเห็นของประชาชน และจัดช่องทางรับเรื่องร้องเรียน 
4.4.2 (1) มาตรการจัดตั้งศูนย์ยุติธรรมชุมชนตำบลท่าซอม
4.2.2 (2) โครงการปรับปรุงและพัฒนาศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่นอำเภอหัวไทร
	-




-


12,000
	-




-


12,000
	-




-


12,000
	

	มิติที่ ๔
	รวม
	1 โครงการ
1 กิจกรรม
8 มาตรการ
	112,000
	112,000
	112,000
	











รายละเอียดโครงการ/กิจกรรม/มาตรการ 

มิติที่ ๑ การสร้างสังคมที่ไม่ทนต่อการทุจริต

		1.1 การสร้างจิตสำนึกและความตระหนักแก่บุคลากรทั้ง ข้าราชการการเมืองฝ่ายบริหารข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น
			1.1.1 สร้างจิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สุขแก่ประชาชนในท้องถิ่น

โครงการฝึกอบรมเพื่อพัฒนาบุคลากรท้องถิ่น  “ด้านคุณธรรมและจริยธรรม”

๑. ชื่อโครงการ :  โครงการฝึกอบรมเพื่อพัฒนาบุคลากรท้องถิ่น  “ด้านคุณธรรมและจริยธรรม”
๒. หลักการและเหตุผล
		ในปัจจุบันปัญหาการขาดคุณธรรมและจริยธรรมในสังคมไทยได้ทวีความรุนแรง และมีความหลากหลายมากขึ้นกว่าในอดีตที่ผ่านมา สาเหตุส่วนหนึ่งมาจากสภาพแวดล้อมและเปลี่ยนแปลงไปตามกระแสการพัฒนาทางเทคโนโลยีสารสนเทศ และการสื่อสารไร้พรหมแดน การพัฒนาบุคลากรด้านคุณธรรมและจริยธรรม    จึงเป็นสิ่งจำเป็นอันจะนำไปสู่การปฏิบัติหน้าที่ราชการในหน้าที่ได้อย่างมีประสิทธิภาพ เกิดประโยชน์สูงสุดแก่ประชาชน 
		การพัฒนาบุคลากรด้านคุณธรรมและจริยธรรมเป็นภารกิจหนึ่งที่จำเป็น องค์การบริหาร        ส่วนตำบลท่าซอมจึงได้จัดทำโครงการฝึกอบรมเพื่อพัฒนาบุคลากรท้องถิ่น ขึ้น 
๓. วัตถุประสงค์
		๑. เพื่อปลูกฝังคุณธรรมและจริยธรรมให้แก่บุคลากรประพฤติดี เป็นคนดี เป็นบุคคลที่พึงประสงค์ของท้องถิ่นและสังคม
		๒. เพื่อส่งเสริมและพัฒนาให้บุคลากรนำหลักคุณธรรมและจริยธรรมมาประยุกต์ใช้ในการทำงานและสามารถดำเนินชีวิตได้อย่างมีความสุข
		๓. เพื่อส่งเสริมและพัฒนาให้บุคลากรมีทัศนคติที่ดีต่อการทำงาน เกิดทักษะในการทำงานอย่างมีความสุข พัฒนาศักยภาพในการทำงานให้เกิดประโยชน์สูงสุด
๔. เป้าหมาย
		ด้านปริมาณ : บุคลากรของ อบต.ท่าซอม ประกอบด้วย ผู้บริหาร สมาชิกสภาฯ เจ้าหน้าที่และสมาชิก อพปร. 
		ด้านคุณภาพ : บุคลากรของ อบต.ท่าซอม ได้นำหลักคุณธรรมและจริยธรรมมาประยุกต์ใช้ในการดำเนินชีวิตได้อย่างมีความสุข และพัฒนาศักยภาพในการทำงานให้เกิดประโยชน์สูงสุด 
๕. วิธีดำเนินการ
		๑. จัดทำโครงการเพื่อเสนอขออนุมัติและขอจัดตั้งงบประมาณ
		๒. กำหนดรูปแบบการดำเนินการ
		๓. ประสานงานกับวิทยากรผู้มีความรู้เกี่ยวกับแหล่งเรียนรู้ในการฝึกอบรม/บรรยาย
		๔. ประสานงานหน่วยงานที่เกี่ยวข้อง 

		๕. ดำเนินการตามภารกิจโครงการ
		๖. รวบรวมวิเคราะห์และสรุปผลโครงการ 
๖. สถานที่ดำเนินการ
		องค์การบริหารส่วนตำบลท่าซอมหรือพื้นที่ที่เหมาะสม 

๗. ระยะเวลาดำเนินการ
		ปีงบประมาณ พ.ศ.๒๕๖2 – 2564
๘. งบประมาณ 
		ปีงบประมาณ พ.ศ.2562  เป็นเงิน 100,000 บาท
		ปีงบประมาณ พ.ศ.2563  เป็นเงิน 100,000 บาท
		ปีงบประมาณ พ.ศ.2564  เป็นเงิน 120,000 บาท
9. หน่วยงานที่รับผิดชอบโครงการ
		สำนักงานปลัด องค์การบริหารส่วนตำบลท่าซอม
๑๐. ผลที่คาดว่าจะได้รับ
		๑. บุคลากรได้รับการปลูกฝังคุณธรรมและจริยธรรมให้ประพฤติดี เป็นคนดี เป็นบุคคลที่พึงประสงค์ของท้องถิ่นและสังคม 
		๒. บุคลากรได้รับการส่งเสริมและพัฒนาหลักคุณธรรม และจริยธรรมมาประยุกต์ใช้ในการทำงาน และสามารถดำเนินชีวิตได้อย่างมีความสุข
		๓. บุคลากรมีทัศนคติที่ดีต่อการทำงาน เกิดทักษะในการทำงานอย่างมีความสุข พัฒนาศักยภาพในการทำงานให้เกิดประโยชน์สูงสุด 


















มิติที่ ๑ การสร้างสังคมที่ไม่ทนต่อการทุจริต

		๑.๒ การสร้างจิตสำนึกและความตระหนักแก่ประชาชนทุกภาคส่วนในท้องถิ่น 
		1.2.1 สร้างจิตสำนึกและความตระหนักในการต่อต้านการทุจริต
โครงการฝึกอบรมความรู้ทางกฎหมายให้แก่ประชาชน  

1. ชื่อโครงการ : โครงการฝึกอบรมความรู้ทางกฎหมายให้แก่ประชาชน
1. หลักการและเหตุผล
		ด้วยในปัจจุบันประชากรไทยยังไม่มีความรู้เกี่ยวกับกฎหมายเท่าที่ควร  โดยเฉพาะอย่างยิ่งคนในชนบท  ซึ่งกฎหมายมีความสำคัญต่อการดำเนินชีวิตประจำวันของประชาชน และยังมีประชาชนจำนวนมาก ที่ยังขาดโอกาสในการศึกษาหาความรู้เกี่ยวกับกฎหมายในชีวิตประจำวัน เมื่อเกิดปัญหาต่างๆ ที่มีความจำเป็นต้องแก้ไขด้วยวิธีการทางกฎหมาย ประชาชนเหล่านั้นมักถูกเอาเปรียบจากคู่กรณีที่มีความรู้ทางกฎหมาย ก่อให้เกิดความเดือดร้อน ในการดำเนินชีวิตประจำวันของตน  เมื่อประชาชนมีความรู้ ความเข้าใจในกฎหมายที่เกี่ยวข้องกับชีวิตประจำวัน และกฎหมายที่เกี่ยวข้องกับการบริหารงานขององค์กรปกครองส่วนท้องถิ่น ประชาชนสามารถแสดงออกหรือเสนอแนะการปฏิบัติงานในด้านต่างๆ ให้มีประสิทธิภาพมากยิ่งขึ้น  
		ประกอบกับตามพระราชบัญญัติสภาตำบลและองค์การบริหารส่วนตำบล  พ.ศ.2537  และที่แก้ไขเพิ่มเติมจนถึงปัจจุบัน “ภายใต้บังคับแห่งกฎหมาย  องค์การบริหารส่วนตำบล  มีหน้าที่ต้องทำในเขตองค์การบริหารส่วนตำบล  (5)  ส่งเสริมการศึกษา  ศาสนาและวัฒนธรรม”  และตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ.2542  มาตรา  16  “ให้เทศบาล  เมืองพัทยา  และองค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง  ดังนี้  (15)  การส่งเสริมประชาธิปไตย  ความเสมอภาค  และสิทธิเสรีภาพของประชาชน”  องค์การบริหารส่วนตำบลท่าซอมจึงได้จัดทำโครงการฝึกอบรมความรู้ทางกฎหมายให้แก่ประชาชน  
3. วัตถุประสงค์
		1.  เพื่อให้ประชาชนได้มีความรู้ความเข้าใจในหลักกฎหมายที่เกี่ยวข้องในชีวิตประจำวัน			2.  เพื่อให้ประชาชนรับทราบถึงสิทธิขั้นพื้นฐานตามกฎหมายเบื้องต้น
		๓. เพื่อให้ประชาชนได้รับทราบถึงระเบียบ/กฎหมายที่ใช้ในการบริหารราชการขององค์กรปกครองส่วนท้องถิ่น
		4.   เพื่อให้ประชาชน สามารถนำความรู้ที่ได้รับจากการอบรมไปประยุกต์ให้เข้ากับสถานการณ์ในชีวิตประจำวัน  และสามารถแก้ไขกรณีพิพาทของคนในระดับท้องถิ่นได้โดยไม่ต้องนำคดีขึ้นสู่ศาล
4. เป้าหมาย 
		ประชาชนในพื้นที่ตำบลท่าซอม
5. พื้นที่ดำเนินการ 
		ห้องประชุมสภา องค์การบริหารส่วนตำบลท่าซอม หรือพื้นที่ที่เหมาะสม 



6. วิธีดำเนินการ 
		๑. จัดทำโครงการเพื่อเสนอขออนุมัติและขอจัดตั้งงบประมาณ
		๒. กำหนดรูปแบบการดำเนินการ
		๓. ประสานงานกับวิทยากรผู้มีความรู้เกี่ยวกับแหล่งเรียนรู้ในการฝึกอบรม/บรรยาย
		๔. ประสานงานหน่วยงานที่เกี่ยวข้อง 
		๕. ดำเนินการตามภารกิจโครงการ
		๖. รวบรวมวิเคราะห์และสรุปผลโครงการ 

๗. ระยะเวลาดำเนินการ
		ปีงบประมาณ พ.ศ.๒๕๖2 – 2564
๘. งบประมาณ 
		ปีงบประมาณ พ.ศ.2562  เป็นเงิน 30,000 บาท
		ปีงบประมาณ พ.ศ.2563  เป็นเงิน 30,000 บาท
		ปีงบประมาณ พ.ศ.2564  เป็นเงิน 30,000 บาท
9. หน่วยงานที่รับผิดชอบโครงการ
		สำนักงานปลัด องค์การบริหารส่วนตำบลท่าซอม
10. ผลที่คาดว่าจะได้รับ
		1. ประชาชนมีความรู้ความเข้าใจในหลักกฎหมายที่เกี่ยวข้องในชีวิตประจำวัน
		2. ประชาชนรับทราบถึงสิทธิขั้นพื้นฐานตามกฎหมายเบื้องต้น
		3. ประชาชนได้ร่วมกันสอดส่องการปฏิบัติงานขององค์กรปกครองส่วนท้องถิ่น   
		4. ประชาชนสามารถนำความรู้ที่ได้รับจากการอบรมไปประยุกต์ให้เข้ากับสถานการณ์ในชีวิตประจำวัน  และสามารถแก้ไปกรณีพิพาทของคนในระดับท้องถิ่นได้โดยไม่ต้องนำคดีขึ้นสู่ศาล 









มิติที่ ๑ การสร้างสังคมที่ไม่ทนต่อการทุจริต

		๑.๒ การสร้างจิตสำนึกและความตระหนักแก่ประชาชนทุกภาคส่วนในท้องถิ่น 
		1.2.3 สร้างจิตสำนึกและความตระหนักในการปฏิบัติตนตามหลักเศรษฐกิจพอเพียง
โครงการส่งเสริมเศรษฐกิจพอเพียง 

	1.
	ชื่อโครงการ

	
	โครงการส่งเสริมเศรษฐกิจพอเพียง

	2.
	หลักการและเหตุผล /ที่มาของโครงการ

	“เศรษฐกิจพอเพียง”เป็นปรัชญาที่พระบาทสมเด็จพระเจ้าอยู่หัวทรงมีพระราชดำรัสเพื่อเป็นแนวทางการ     ปฏิบัติตนแก่พสกนิกรชาวไทยทุกระดับ ตั้งแต่ระดับครอบครัว ระดับชุมชน จนถึงระดับประเทศ โดยทรงเน้นหลักการของ “เกษตรทฤษฎีใหม่” เพื่อเป็นแนวทางการขับเคลื่อนให้ประชาชนชาวไทยสามารถดำรงชีวิตอยู่ได้อย่างมั่นคงและยั่งยืน บนพื้นฐานวิถีชีวิตของความพอเพียง ความพอประมาณอย่างมีเหตุผล และประกอบกับพื้นที่ขององค์การบริหารส่วนตำบลท่าซอม ประชาชนส่วนใหญ่ประกอบอาชีพเกษตรกรรม  ซึ่งมีความเหมาะสมต่อการนำแนวทางตามหลักปรัชญาเศรษฐกิจพอเพียงมาปรับใช้เพื่อให้เกิดประโยชน์แก่เกษตรกร  ในเขตพื้นที่ ต่อไป  

	

	ดังนั้น องค์การบริหารส่วนตำบลท่าซอม จึงได้จัดทำ “โครงการส่งเสริมเศรษฐกิจพอเพียง” โดยมีวัตถุประสงค์เพื่อส่งเสริมความรู้และประสบการณ์ ให้กับผู้นำชุมชนเกี่ยวกับการดำเนินชีวิตตามแนวทางปรัชญาเศรษฐกิจพอเพียงของพระบาทสมเด็จพระเจ้าอยู่หัวฯ และเพื่อเป็นพลังสำคัญในการขับเคลื่อนการพัฒนาตามแนวทางหลักปรัชญาเศรษฐกิจพอเพียงให้เกิดขึ้นในพื้นที่อย่างเป็นรูปธรรม

	3.
	วัตถุประสงค์ 

	3.1 เพื่อส่งเสริมการดำเนินชีวิตตามหลักปรัชญาเศรษฐกิจพอเพียงให้กับผู้นำชุมชน/หมู่บ้านในเขต              พื้นที่องค์การบริหารส่วนตำบลท่าซอม

	3.2 เพื่อนำความรู้ที่ได้ไปเป็นตัวอย่างให้แก่ประชาชนในเขตพื้นที่เป็นแนวทางการพัฒนาและสามารถนำมาประยุกต์ใช้เพื่อให้เกิดประโยชน์สูงสุดต่อประชาชนในเขตพื้นที่ชุมชน/หมู่บ้าน ของตนเอง

	3.3 ประชาชนในเขตพื้นที่ชุมชน/หมู่บ้าน มีความรู้เพื่อดำเนินการตามแนวทางหลักปรัชญาเศรษฐกิจพอเพียง และสามารถนำมาประยุกต์ใช้เพื่อการประกอบอาชีพของตนเองได้อย่างเหมาะสม

	3.4 ประชาชนในเขตพื้นที่องค์การบริหารส่วนตำบลท่าซอม สามารถที่จะดำเนินชีวิตโดยยึดหลักปรัชญาเศรษฐกิจพอเพียง และสามารถดำเนินชีวิตของตนเองอยู่ได้อย่างมั่นคงและยั่งยืน

	

	4.
	เป้าหมาย/ผลผลิต

	ผู้นำชุมชนในเขตพื้นที่องค์การบริหารส่วนตำบลท่าซอม จำนวน  45 คน

	5.
	พื้นที่ดำเนินการ

	ณ ห้องประชุมสภา อบต.ท่าซอม หรือสถานที่ที่มีความเหมาะสม



	6.
	วิธีดำเนินการ

	6.1 จัดทำโครงการฝึกอบรมและดูงานแนวทางการสร้างรายได้ตามหลักปรัชญาเศรษฐกิจพอเพียง

	6.2 เสนอโครงการขออนุมัติต่อผู้บริหาร

	6.3 ดำเนินการตามโครงการ

	6.4 สรุปผลการดำเนินงานโครงการอบรม/ศึกษาดูงานผู้นำชุมชน

	

	7.
	ระยะเวลาดำเนินการ

	ปีงบประมาณ พ.ศ.2562

	

	8.
	งบประมาณดำเนินการ

	ใช้งบประมาณ จำนวน 20,000.- บาท (สองหมื่นบาทถ้วน)

	

	9.
	ผู้รับผิดชอบ

	สำนักงานปลัด  องค์การบริหารส่วนตำบลท่าซอม

	

	10.
	ผลที่คาดว่าจะได้รับ

	10.1 ผู้นำชุมชน มีความรู้ ความเข้าใจเกี่ยวกับแนวทางการดำเนินชีวิตตามหลักปรัชญาเศรษฐกิจพอเพียง และสามารถนำมาประยุกต์ใช้เพื่อให้เกิดประโยชน์ต่อตนเอง และประชาชนในเขตพื้นที่ชุมชน/หมู่บ้าน

	10.2 ผู้นำชุมชนสามารถเป็นพลังสำคัญในการขับเคลื่อนการพัฒนาตามแนวทางหลักปรัชญาเศรษฐกิจพอเพียง เพื่อให้เกิดขึ้นในชุมชน/หมู่บ้าน ได้อย่างเป็นรูปธรรม

	10.3 ประชาชนมีความรู้เกี่ยวกับหลักปรัชญาเศรษฐกิจพอเพียงโดยสามารถนำมาประยุกต์ใช้เพื่อให้เกิดประโยชน์ในการดำเนินชีวิตประจำวัน และสามารถดำเนินชีวิตอยู่ได้อย่างมั่นคงและยั่งยืน


















มิติที่ ๑ การสร้างสังคมที่ไม่ทนต่อการทุจริต

		๑.๓ การสร้างจิตสำนึกและความตระหนักแก่เด็กและเยาวชน 
			1.3.1 สร้างจิตสำนึกและความตระหนักในความซื่อสัตย์สุจริต
โครงการเข้าค่ายพัฒนาผู้นำเยาวชน 
๑. ชื่อโครงการ : โครงการเข้าค่ายพัฒนาผู้นำเยาวชน
๒. หลักการและเหตุผล 
		ด้วยการดำรงชีวิตในสังคมปัจจุบันจะเห็นได้ว่านักเรียน นักศึกษา ส่วนหนึ่งมีความรู้ความสามารถที่ดี แต่ขาดคุณธรรมจริยธรรม ซึ่งหลักคิดของสังคมไทย ประชาชนจะต้องอยู่ร่วมกันอย่างมีความสุข ดังนั้นเพื่อเสริมสร้างให้ผู้เรียนได้รู้จักตัวเอง ค้นพบความสามารถ ความถนัด ความสนใจ เข้าใจชีวิต มีคุณธรรม จริยธรรม มีวินัย และมีจิตสำนึก มีจิตสาธารณะที่ดีงาม มีปัญญาในการใช้ทักษะชีวิต มีความสุขในการดำรงชีวิต อยู่ร่วมกับผู้อื่นได้อย่างสร้างสรรค์ ทางโรงเรียนจึงได้ร่วมกับองค์การบริหารส่วนตำบลท่าซอมจัดโครงการเข้าค่ายพัฒนาผู้นำเยาวชนขึ้น เพื่อเสริมสร้างให้นักเรียนมีคุณลักษณะอันพึงประสงค์ 
๓. วัตถุประสงค์ 
		๑. เพื่อให้รักเรียนมีความสามารถในการสื่อสาร มีทักษะการคิด แก้ปัญหามีทักษะในการใช้ชีวิต
		๒. เพื่อให้นักเรียนได้ฝึกปฏิบัติกิจกรรมที่หลากหลาย ฝึกการทำงานที่สอดคล้องกับชีวิตจริง 
		๓. เพื่อให้นักเรียนมีคุณธรรมนำความรู้ และมีคุณลักษณะอันพึงประสงค์ 
		๔. เพื่อปลูกฝังค่านิยมอันดีงาม นักเรียนอยู่ร่วมในสังคมอย่างมีความสุข 
๔. เป้าหมาย
		นักเรียนชั้นประถมศึกษาปีที่ 5 – 6 จำนวน ๒๐ คน  ครูผู้ควบคุม ๒ คน 
๕. พื้นที่ดำเนินการ 
		ค่ายทหารบริรักษ์ จังหวัดพัทลุง 
6. วิธีดำเนินการ 
		๑. จัดทำโครงการเพื่อเสนอขออนุมัติและขอจัดตั้งงบประมาณ
		๒. กำหนดรูปแบบการดำเนินการ
		๓. ประสานงานกับวิทยากรผู้มีความรู้เกี่ยวกับแหล่งเรียนรู้ในการฝึกอบรม/บรรยาย
		๔. ประสานงานหน่วยงานที่เกี่ยวข้อง 
		๕. ดำเนินการตามภารกิจโครงการ
		๖. รวบรวมวิเคราะห์และสรุปผลโครงการ 
๗. ระยะเวลาดำเนินการ
		ปีงบประมาณ พ.ศ.๒๕๖2 – 2564



๘. งบประมาณ 
		ปีงบประมาณ พ.ศ.2562  เป็นเงิน 9,800 บาท
		ปีงบประมาณ พ.ศ.2563  เป็นเงิน 9,800 บาท
		ปีงบประมาณ พ.ศ.2564  เป็นเงิน 9,800 บาท
9. หน่วยงานที่รับผิดชอบโครงการ
		๑. โรงเรียนวัดบ้านด่าน 
		๒. สำนักงานปลัด องค์การบริหารส่วนตำบลท่าซอม
๑๐. ผลที่คาดว่าจะได้รับ 
		๑. นักเรียนชันประถมศึกษาได้มีความรู้ความเข้าใจด้านคุณธรรม จริยธรรม
		๒. นักเรียนมีคุณธรรม จริยธรรมมีคุณลักษณะอันพึงประสงค์มากขึ้น 
		๓. นักเรียนอยู่ร่วมกันในสังคมอย่างมีความสุข   	


















มิติที่ 2 การบริหารราชการเพื่อป้องกันการทุจริต 
		๒.๔ การเชิดชูเกียรติแก่หน่วยงาน/บุคคลในการดำเนินกิจการการประพฤติปฏิบัติตนให้เป็นที่ประจักษ์ 

โครงการเชิดชูเกียรติข้าราชการส่วนท้องถิ่นและลูกจ้างผู้มีคุณธรรมในการปฏิบัติราชการ 

๑. ชื่อโครงการ : โครงการเชิดชูเกียรติข้าราชการส่วนท้องถิ่นและลูกจ้างผู้มีคุณธรรมในการปฏิบัติราชการ 
๒. หลักการและเหตุผล 
ข้าราชการ พนักงาน และลูกจ้างขององค์กรปกครองส่วนท้องถิ่นเป็นผู้ที่มีบทบาทสำคัญและเป็น
กลไกหลักของประเทศในการให้บริการสาธารณะ เพื่อตอบสนองความต้องการของประชาชนในท้องถิ่น ทั้งยังมี
หน้าที่และความรับผิดชอบสำคัญในอันที่จะบำบัดทุกข์บำรุงสุข และสร้างคุณภาพชีวิตที่ดีให้แก่ประชาชนในท้องถิ่นโดยให้สอดคล้องกับนโยบายของรัฐบาลและท้องถิ่น       
		ดังนั้นการที่ประชาชนในแต่ละท้องถิ่นจะมีความเป็นอยู่ที่ดีมีความสุขหรือไม่ จึงขึ้นอยู่กับการประพฤติปฏิบัติของข้าราชการ พนักงาน และลูกจ้างขององค์กรปกครองส่วนท้องถิ่นทุกคน หากข้าราชการ พนักงาน และลูกจ้างขององค์กรปกครองส่วนท้องถิ่นเป็นผู้มีคุณธรรม ปฏิบัติตนอยู่ในกรอบจริยธรรม เป็นผู้มีจิตสำนึกที่จะตอบสนองคุณแผ่นดินด้วยการกระทำทุกสิ่ง เพื่อคุณประโยชน์ของประชาชนและประเทศชาติ 
คุณธรรมและจริยธรรมจึงเป็นเครื่องมืออันสำคัญยิ่งที่จะช่วยให้ข้าราชการ พนักงานและลูกจ้าง
ขององค์กรปกครองส่วนท้องถิ่น ได้มีหลักการและแนวทางประพฤติปฏิบัติตนไปในทางที่ถูกต้องเหมาะสมนำมาซึ่งประสิทธิภาพ ประสิทธิผล ความพอใจ ความผาสุกของประชาชน ความเจริญรุ่งเรืองของประเทศชาติ องค์การบริหารส่วนตำบลท่าซอม จึงได้จัดทำโครงการเชิดชูเกียรติข้าราชการส่วนท้องถิ่นและลูกจ้างผู้มีคุณธรรมในการปฏิบัติราชการ  ขึ้น 
3. วัตถุประสงค์       
3.1  เพื่อยกย่องเชิดชูเกียรติพนักงานส่วนตำบลและพนักงานจ้างขององค์การบริหารส่วน
ตำบลท่าซอมผู้มีคุณธรรมและจริยธรรมในการปฏิบัติราชการและให้บริการประชาชนดีเด่น   
3.2  เพื่อเป็นขวัญกำลังใจในการปฏิบัติราชการ
3.3  เพื่อเป็นแบบอย่างที่ดีให้กับพนักงานส่วนตำบล
3.4  เพื่อเป็นเกียรติและศักดิ์ศรีให้แก่ตัวเอง และบุคคลรอบข้าง
4. เป้าหมาย   
พนักงานส่วนตำบลและพนักงานจ้างขององค์การบริหารส่วนตำบลท่าซอม จำนวน ๑ คน
5. วิธีการดำเนินการ   :
5.1  เสนอโครงการ  เพื่อพิจารณาขออนุมัติจากผู้บริหารท้องถิ่น
5.2  แต่งตั้งคณะกรรมการพิจารณาคัดเลือกพนักงานส่วนตำบลและพนักงานจ้างขององค์การ
บริหารส่วนตำบลท่าซอมผู้มีคุณธรรมและจริยธรรมในการปฏิบัติราชการและให้บริการประชาชนดีเด่น   
5.3  ประชุมคณะกรรมการฯ และผู้เกี่ยวข้องเพื่อกำหนดหลักเกณฑ์คัดเลือกพนักงานส่วนตำบล
และพนักงานจ้างขององค์การบริหารส่วนตำบลท่าซอมผู้มีคุณธรรมและจริยธรรมในการปฏิบัติราชการและให้บริการประชาชนดีเด่น   
5.4  ดำเนินการตามโครงการ
5.5  สรุปผลการจัดทำโครงการเสนอต่อนายกองค์การบริหารส่วนตำบล

6.   ระยะเวลาดำเนินการ 
		ปีงบประมาณ พ.ศ.๒๕๖2 – 2564
7.  สถานที่ดำเนินการ
องค์การบริหารส่วนตำบลท่าซอม    
8.  งบประมาณ  
		ปีงบประมาณ พ.ศ.2562  เป็นเงิน 5,000 บาท
		ปีงบประมาณ พ.ศ.2563  เป็นเงิน 5,000 บาท
		ปีงบประมาณ พ.ศ.2564  เป็นเงิน 5,000 บาท
9.   ผู้รับผิดชอบโครงการ
		สำนักงานปลัด    องค์การบริหารส่วนตำบลท่าซอม   
10.  ประโยชน์ที่จะได้รับ
		10.1  พนักงานส่วนตำบลและพนักงานจ้างขององค์การบริหารส่วนตำบลท่าซอมมีความภาคภูมิใจในการได้รับการเชิดชูเกียรติ
		10.2  พนักงานส่วนตำบลและพนักงานจ้างขององค์การบริหารส่วนตำบลท่าซอมมีขวัญและกำลังใจในการปฏิบัติราชการเพิ่มมากขึ้น






มิติที่๓ การส่งเสริมบทบาทและการมีส่วนร่วมของภาคประชาชน 
	3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน

	

	3.1.1 จัดให้มีศูนย์ข้อมูลข่าวสารตามกฎหมายว่าด้วยข้อมูลข่าวสารของทางราชการ

	

	1.
	ชื่อโครงการ

	
	ปรับปรุงและพัฒนาศูนย์ข้อมูลข่าวสารการซื้อหรือการจ้างของ อบต.ท่าซอม 

	

	2.
	หลักการและเหตุผล /ที่มาของโครงการ

	ตามมาตรา 9 แห่งพระราชบัญญัติข้อมูลข่าวสารของราชการ พ.ศ. 2540 บัญญัติให้หน่วยงานของ               รัฐต้องจัดให้มีข้อมูลข่าวสารของราชการอย่างน้อยตามที่กฎหมายกำหนดไว้ให้ประชาชนเข้าตรวจ                           ดูได้ ณ ที่ทำการของหน่วยงานของรัฐโดยเรียกสถานที่ที่จัดเก็บรวบรวมข้อมูลข่าวสารและให้บริการว่า                    “ศูนย์ข้อมูลข่าวสาร” โดยมีเจตนารมณ์ให้ประชาชนมีโอกาสอย่างกว้างขวางในการได้รับข่าวสารเกี่ยวกับ             การดำเนินการต่างๆ ของรัฐ

	

	ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลท่าซอม จึงจัดทำโครงการปรับปรุงและพัฒนาศูนย์ข้อมูลข่าวสารการซื้อหรือการจ้างของ อบต.ท่าซอม เพื่อให้มีสถานที่สำหรับประชาชนเข้าตรวจดูข้อมูลข่าวสารซึ่งได้รวบรวมไว้ โดยจัดเป็นศูนย์ข้อมูลข่าวสารองค์การบริหารส่วนตำบลท่าซอม ให้บริการข้อมูลข่าวสารต่างๆ ที่ประชาชนสามารถเข้าตรวจดูได้ เพื่อประชาชนจะได้สามารถรับรู้สิทธิและหน้าที่ของตนอย่างเต็มที่ในการแสดงความคิดเห็นและใช้สิทธิทางการเมืองได้โดยถูกต้องตรงกับความเป็นจริงในการรักษาประโยชน์ของตน ต่อไป

	3.
	วัตถุประสงค์ 

	3.1 เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและไม่บิดเบือนข้อเท็จจริง

	3.2 เพื่อเพิ่มช่องทางให้ประชาชนได้มีส่วนร่วมในการตรวจสอบการปฏิบัติงานขององค์การบริหารส่วน       ตำบลท่าซอม

	

	4.
	เป้าหมาย/ผลผลิต

	ปรับปรุงและพัฒนาศูนย์ข้อมูลข่าวสารองค์การบริหารส่วนตำบลท่าซอม  จำนวน 1 แห่ง

	

	5.
	พื้นที่ดำเนินการ

	ณ ศูนย์ข้อมูลข่าวสารองค์การบริหารส่วนตำบลท่าซอม

	

	6.
	วิธีดำเนินการ

	6.1 มีการปรับปรุงและพัฒนาศูนย์ข้อมูลข่าวสารและจัดสถานที่ให้ประชาชนเข้าตรวจดูข้อมูล

	6.2 มีการแต่งตั้งเจ้าหน้าที่ผู้รับผิดชอบเป็นปัจจุบัน





	6.3 มีการจัดวางเอกสารข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง รายงานผลการปฏิบัติงานเป็นไปตามหลักเกณฑ์ วิธีการที่กฎหมาย ระเบียบ กฎ  ข้อบังคับ ที่กำหนดให้องค์กรปกครองส่วนท้องถิ่นต้องเผยแพร่ให้ประชาชนทราบและตรวจสอบได้ ข้อมูลครบ ตามรายการที่กำหนด

	6.4 มีการจัดประชุมให้ความรู้แก่บุคลากรขององค์กรปกครองส่วนท้องถิ่น เกี่ยวกับการปฏิบัติตาม พ.ร.บ.    ข้อมูลข่าวสารของราชการ พ.ศ. 2540

	6.5 มีการให้ความรู้แก่ประชาชนเกี่ยวกับ พ.ร.บ. ข้อมูลข่าวสารของราชการ พ.ศ. 2540

	6.6 มีบริการอินเตอร์เน็ตสำหรับให้บริการประชาชนทั่วไป

	6.7 มีการจัดเก็บสถิติผู้มารับบริการและสรุปผลเสนอผู้บริหาร

	

	7.
	ระยะเวลาดำเนินการ

	ปีงบประมาณ พ.ศ.2562 - 2564

	8.
	งบประมาณดำเนินการ

	-

	

	9.
	ผู้รับผิดชอบ

	สำนักงานปลัด องค์การบริหารส่วนตำบลท่าซอม

	

	10.
	ผลที่คาดว่าจะได้รับ 

	10.1 มีการ ปรับปรุงและพัฒนาศูนย์ข้อมูลข่าวสารขององค์การบริหารส่วนตำบลท่าซอม ณ สำนักงานองค์การบริหารส่วนตำบลท่าซอม

	10.2 มีการจัดระบบข้อมูลข่าวสารที่ครบถ้วน ไว้สำหรับอำนวยความสะดวกให้กับประชาชน

	10.3 ประชาชนสามารถขอตรวจดูข้อมูลข่าวสารทางราชการได้อย่างถูกต้อง 
















	มิติที่ ๓ การส่งเสริมบทบาทและการมีส่วนร่วมของภาคประชาชน

	

	3.1 จัดให้มีและเผยแพร่ข้อมูลข่าวสารในช่องทางที่เป็นการอำนวยความสะดวกแก่ประชาชนได้มีส่วนร่วมตรวจสอบการปฏิบัติราชการตามอำนาจหน้าที่ขององค์กรปกครองส่วนท้องถิ่นได้ทุกขั้นตอน

	

	3.1.3 มีการปิดประกาศ เผยแพร่ข้อมูลข่าวสารเกี่ยวกับการปฏิบัติราชการที่เป็นประโยชน์กับการมีส่วนร่วมตรวจสอบของประชาชน

	

	1.
	ชื่อโครงการ

	
	โครงการประชาสัมพันธ์งาน/กิจกรรม อบต.ท่าซอม 

	

	2.
	หลักการและเหตุผล /ที่มาของโครงการ

	ในภาวะสังคมปัจจุบัน ความเจริญก้าวหน้าด้านวิชาการ และเทคโนโลยีต่างๆ ก้าวหน้าไปมากเครื่องมือสื่อสารอิเล็กทรอนิกส์ต่างๆ ที่ทันสมัย และมีประสิทธิภาพสูง การนำเอาเทคโนโลยีต่างๆ เข้ามาใช้ในการดำเนินงานผ่านสื่อการประชาสัมพันธ์ เพื่อให้บรรลุผลสำเร็จ และรวดเร็วยิ่งขึ้น โดยเฉพาะการสรุปเพื่อให้ความรู้ความเข้าใจได้ง่ายในช่วงระยะเวลาสั้นๆ หรือช่วงระยะเวลาอันจำกัดนั้นเป็นเรื่องที่ต้องปูพื้นฐาน สร้างความน่าเชื่อถือ และน่าสนใจให้กับกิจกรรม/โครงการขององค์การบริหารส่วนตำบลท่าซอม ให้สามารถมองเห็นภาพหรือเห็นความเกี่ยวโยงกันของกิจกรรม/โครงการต่างๆ ได้ชัดเจนถูกต้อง

	

	ดังนั้น การสร้างความสัมพันธ์กับประชาชนต้องการให้ประชาชนเข้าถึงและมีส่วนร่วมรับรู้ในภารกิจขององค์การบริหารส่วนตำบลท่าซอม จึงจำเป็นต้องพิจารณาในการเลือกสื่อให้เหมาะสมกับสภาวการณ์นั้นๆ การใช้สื่อเทคนิคและวิธีการเป็นอย่างไรบ้าง ในแต่ละขั้นตอนที่ต่างกันเป็นสิ่งสำคัญ ทั้งนี้ เพื่อให้ประชาชนยอมรับและให้ความร่วมมือสนับสนุน ซึ่งจะมีผลต่อการพัฒนาตามภารกิจ บทบาท หน้าที่ อย่างโปร่งใส และยุติธรรม

	

	3.
	วัตถุประสงค์ 

	3.1 เพื่อประชาสัมพันธ์การดำเนินงานขององค์การบริหารส่วนตำบลท่าซอม ให้ประชาชนได้รับทราบโดยผ่านทางสื่อประเภทต่างๆ ได้แก่สื่อสิ่งพิมพ์, สื่อวิทยุ, โทรทัศน์, สื่อ Social network ผ่านทางจดหมายอิเล็กทรอนิกส์

	3.2 เพื่อสร้างจิตสำนึกให้เกิดการเรียนรู้ รับรู้และเข้าใจในภารกิจการปฏิบัติงานขององค์การบริหารส่วน      ตำบลท่าซอมอย่างถูกต้องและโปร่งใส

	3.3 เพื่อส่งเสริมให้ประชาชนมีส่วนร่วมและรับผิดชอบในภารกิจขององค์การบริหารส่วนตำบลท่าซอม

	

	4.
	เป้าหมาย/ผลผลิต

	  เพื่อผลิตสื่อประชาสัมพันธ์เผยแพร่โครงการ/กิจกรรม และภารกิจขององค์การบริหารส่วนตำบลท่าซอม ให้แก่ประชาชนได้ทราบโดยทั่วไปอย่างกว้างขวาง

	

	5.
	พื้นที่ดำเนินการ

	ในเขตองค์การบริหารส่วนตำบลท่าซอม

	



	6.
	วิธีดำเนินการ

	6.1 เสนออนุมัติโครงการ

	6.2 ดำเนินการประชุม

	6.3 มอบหมายงาน/จัดทำการร่วมนำเสนอร่างรูปแบบ

	6.4 ผลิตสื่อประเภทต่างๆ เพื่อให้เกิดการเรียนรู้อย่างเหมาะสมตามภารกิจขององค์การบริหารส่วนตำบลหัวไทร

	6.5 ติดตามและประเมินผลโครงการ

	

	7.
	ระยะเวลาดำเนินการ

	3 ปี (ปีงบประมาณ พ.ศ.2562 - 2564)

	

	8.
	งบประมาณดำเนินการ
	ปีงบประมาณ พ.ศ.2562  เป็นเงิน 100,000 บาท
	ปีงบประมาณ พ.ศ.2563  เป็นเงิน 100,000 บาท
	ปีงบประมาณ พ.ศ.2564  เป็นเงิน 100,000 บาท

	

	9.
	ผู้รับผิดชอบ

	สำนักงานปลัดองค์การบริหารส่วนตำบลท่าซอม

	

	10.
	ตัวชี้วัด/ผลลัพธ์

	10.1 ใช้แบบสอบถามความพึงพอใจในการดำเนินงานขององค์การบริหารส่วนตำบลหัวไทร ซึ่งออกแบบโดยคณะกรรมการติดตามและประเมินผลแผนพัฒนาองค์การบริหารส่วนตำบลท่าซอม เป็นตัวชี้วัด โดยกำหนดตัวชี้วัด ดังนี้

	10.2 ประชาชนได้รับทราบข้อมูลโครงการ /กิจกรรม และผลการดำเนินงานขององค์การบริหารส่วนตำบลท่าซอม
















มิติที่ ๓ การส่งเสริมบทบาทและการมีส่วนร่วมของภาคประชาชน 
		๓.๒ การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน 
		3.2.1 มีกระบวนการรับฟังความคิดเห็นของประชาชน ในการดำเนินกิจการ ตามอำนาจหน้าที่ขององค์กรปกครองส่วนท้องถิ่น โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในท้องถิ่น

โครงการส่งเสริมสนับสนุนการมีส่วนร่วมของประชาชนในการจัดทำแผนชุมชน แผนพัฒนา อบต. 

๑. ชื่อโครงการ  : โครงการส่งเสริมสนับสนุนการมีส่วนร่วมของประชาชนในการจัดทำแผนชุมชน แผนพัฒนา อบต. 
๒. หลักการและเหตุผล	
		ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติม (ฉบับที่ ๒) พ.ศ.๒๕๕๙ กำหนดให้องค์กรปกครองส่วนท้องถิ่นดำเนินการจัดทำแผนพัฒนาท้องถิ่นสี่ปี  ซึ่งแผนพัฒนาท้องถิ่นสี่ปีนี้เป็นแผนพัฒนาขององค์กรปกครองส่วนท้องถิ่น ที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมาย และกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงาน โครงการพัฒนา ที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าครอบคลุมระยะเวลาสี่ปี โดยใจความสำคัญของการวางแผน มีดังนี้
		๑. เป็นการลดความไม่แน่นอนและปัญหาความยุ่งยากซับซ้อนที่จะเกิดขึ้นในอนาคต ทั้งนี้เพราะการวางแผนเป็นการจัดโอกาสทางด้านการจัดการให้ผู้วางแผนมีสายตากว้างไกล มองเหตุการณ์ต่างๆ  ในอนาคตที่อาจเกิดขึ้น เช่น การเปลี่ยนแปลงด้านเทคโนโลยี  ปัญหาความต้องการของประชาชนในสังคมนั้น  ซึ่งสิ่งเหล่านี้อาจส่งผลกระทบต่อการบรรลุเป้าหมายขององค์กร ดังนั้นองค์กรจึงจำเป็นต้องเตรียมตัวและเผชิญกับสิ่งที่เกิดขึ้นอันเนื่องมาจากความผันผวนของสิ่งแวดล้อม อันได้แก่ สภาพเศรษฐกิจ สังคมและการเมือง เป็นต้น
		๒. ทำให้เกิดการยอมรับแนวความคิดใหม่ๆ เข้ามาในองค์กร ทั้งนี้เนื่องจากปรัชญาของการวางแผนยึดถือและยอมรับเรื่องการเปลี่ยนแปลง ไม่มีสิ่งใดอยู่อย่างนิรันดรจึงทำให้มีการยอมรับแนวความคิดเชิงระบบ ( System  approach ) เข้ามาใช้ในองค์กรยุคปัจจุบัน 
		๓. ทำให้การดำเนินการขององค์กรบรรลุถึงเป้าหมายที่ปรารถนา ทั้งนี้เพราะการวางแผนเป็นงานที่ต้องกระทำเป็นจุดเริ่มแรกของทุกฝ่ายในองค์กร ทั้งนี้เพื่อเป็นหลักประกันการดำเนินงานเป็นไปด้วยความมั่นคงและมีความเจริญเติบโต
		๔. เป็นการลดความสูญเปล่าของหน่วยงานที่ซ้ำซ้อนเพราะการวางแผนทำให้มองเห็นภาพรวมขององค์กรที่ชัดเจน และยังเป็นการอำนวยประโยชน์ในการจัดระเบียบขององค์กรให้มีความเหมาะสมกับลักษณะงานมากยิ่งขึ้น เป็นการจำแนกงานแต่ละแผนกไม่ให้เกิดความซ้ำซ้อนกัน
		๕. ทำให้เกิดความความแจ่มชัดในการดำเนินงาน เนื่องจากการวางแผนเป็นการกระทำโดยอาศัย ทฤษฎี  หลักการ และงานวิจัยต่างๆ ( a rational approach ) มาเป็นตัวกำหนดจุดมุ่งหมายและแนวทางปฏิบัติที่ชัดเจนในอนาคตอย่างเหมาะสมกับสภาพองค์กรที่ดำเนินอยู่



		ดังนั้นเพื่อให้การพัฒนาองค์กรในการเพิ่มประสิทธิภาพการปฏิบัติงานขององค์การบริหาร    ส่วนตำบลท่าซอม และเป็นการรวบรวมปัญหาความต้องการของประชาชนในพื้นที่ตำบลท่าซอม และเพื่อให้การดำเนินการบรรลุตามวิสัยทัศน์ที่ได้กำหนดไว้ องค์การบริหารส่วนตำบลท่าซอมจึงได้จัดทำโครงการส่งเสริมสนับสนุนการมีส่วนร่วมของประชาชนในการจัดทำแผนชุมชน  ขึ้น
๓. วัตถุประสงค์
	๓.๑ เพื่อให้แผนพัฒนาท้องถิ่นสี่ปีมีความสมบูรณ์  ครอบคลุม  และตรงตามความต้องการของประชาชน
		
		๓.๒ เพื่อใช้เป็นแนวทางในการพัฒนาตำบลท่าซอม โดยจะทำให้สามารถกำหนดกรอบโครงการและกิจกรรมที่ดำเนินการต่อไป
		๓.๓ เพื่อให้การดำเนินงานตามแผนเป็นไปอย่างมีประสิทธิภาพและประสิทธิผล ลดความซ้ำซ้อนของโครงการ
		๓.๔ เพื่อส่งเสริมการมีส่วนร่วมของประชาชน  เกิดความร่วมมือร่วมใจ ระหว่างประชาชนและหน่วยงาน ทั้งภาครัฐและภาคเอกชน  ก่อให้เกิดความรัก ความสามัคคี
		๓.๕ เพื่อให้แผนงาน /กิจกรรมต่างๆ เป็นไปตามความต้องการของประชาชนอย่างแท้จริง
		๓.๖ พัฒนาการบริหารจัดการขององค์กรปกครองส่วนท้องถิ่นให้โปร่งใส
๔. กลุ่มเป้าหมาย
		๔.๑ ผู้นำชุมชน  กำนัน  ผู้ใหญ่บ้าน  ผู้แทนกลุ่มต่างๆ  
		๔.๒ ประชาชนในพื้นที่  หมู่ที่  ๑ – ๙  ตำบลท่าซอม  อำเภอหัวไทร  จังหวัดนครศรีธรรมราช  อย่างน้อยครัวเรือนละ ๑ คน  
		๔.๓ หน่วยงานภาครัฐ  เอกชน  องค์กรเอกชน และกลุ่มมวลชนในพื้นที่ตำบลท่าซอม 
๕. งบประมาณ
		ปีงบประมาณ พ.ศ.2562  เป็นเงิน 10,000 บาท
		ปีงบประมาณ พ.ศ.2563  เป็นเงิน 10,000 บาท
		ปีงบประมาณ พ.ศ.2564  เป็นเงิน 10,000 บาท
๖. วิธีดำเนินการ
		๖.๑  เตรียมการจัดทำแผนและเสนอขออนุมัติจัดทำโครงการฯ
		๖.๒  ดำเนินการจัดประชุมคณะกรรมการพัฒนาท้องถิ่นร่วมกับประชาคมท้องถิ่น กำหนดประเด็นหลักการพัฒนาให้สอดคล้องกับวิสัยทัศน์  พันธกิจ  และจุดมุ่งหมายเพื่อการพัฒนา โดยสอดคล้องกับปัญหา ความต้องการของประชาคมและชุมชน 
		๖.๓  ประชาสัมพันธ์การจัดประชาคมหมู่บ้านให้ทุกหมู่บ้านจำนวน  ๙ หมู่บ้านทราบ
		๖.๔  ประสานคณะผู้บริหาร หัวหน้าส่วนราชการ พนักงานส่วนตำบล ผู้นำชุมชนและหน่วยงานที่เกี่ยวข้องเข้าร่วมประชาคมหมู่บ้าน
		๖.๕  ดำเนินการรับฟังปัญหา ความต้องการของประชาคมและชุมชน เพื่อรวบรวมข้อมูลมาจัดทำแผนพัฒนาท้องถิ่นสี่ปี   
		๖.๖  ประชุมคณะกรรมการสนับสนุนฯ และคณะกรรมการพัฒนาฯ เพื่อจัดทำและพิจารณาร่างแผนพัฒนาท้องถิ่นสี่ปี   

		๖.๗ เสนอขอความเห็นชอบและประกาศใช้แผนพัฒนาท้องถิ่นสี่ปี   
ในการดำเนินการตามขั้นตอนและวิธีการดังกล่าวมีส่วนราชการภายในที่รับผิดชอบ คือ สำนักงานปลัด  และหน่วยงานที่ได้รับมอบหมาย คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น รวมถึงส่วนราชการต่างๆ ภายในองค์การบริหารส่วนตำบลท่าซอมที่เกี่ยวข้อง
๗. ระยะเวลาในการดำเนินการ
		ปีงบประมาณ พ.ศ.๒๕๖2 – 2564

๘. สถานที่ดำเนินการ 
		องค์การบริหารส่วนตำบลท่าซอม
๙. หน่วยงานผู้รับผิดชอบ
		สำนักงานปลัด  องค์การบริหารส่วนตำบลท่าซอม
๑๐. ผลที่คาดว่าจะได้รับ
		๑๐.๑ องค์การบริหารส่วนตำบลท่าซอม มีแผนพัฒนาท้องถิ่นสี่ปีที่มีความสมบูรณ์ ครอบคลุม และตรงตามความต้องการของประชาชน  ถูกต้องตามระเบียบ และกฎหมายต่างๆ ที่กำหนดไว้
		๑๐.๒ องค์การบริหารส่วนตำบลท่าซอม มีแผนพัฒนาท้องถิ่นสี่ปีเพื่อใช้เป็นแนวทางในการพัฒนาตำบล โดยสามารถกำหนดกรอบโครงการและกิจกรรมที่จะดำเนินการต่อไป





















	มิติที่ 4 การเสริมสร้างและปรับปรุงกลไกในการตรวจสอบการปฏิบัติราชการขององค์กรปกครองส่วนท้องถิ่น

	

	4.4 เสริมพลังการมีส่วนร่วมของชุมชน (Community) และบูรณาการทุกภาคส่วนเพื่อต่อต้านการทุจริต

	4.4.2 บูรณาการทุกภาคส่วนเพื่อต่อต้านการทุจริต

	

	1.
	ชื่อโครงการ

	
	โครงการปรับปรุงและพัฒนาศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่น     อำเภอหัวไทร

	

	2.
	หลักการและเหตุผล /ที่มาของโครงการ

	  ตามที่องค์กรปกครองส่วนท้องถิ่นในเขตพื้นที่อำเภอหัวไทร ได้ร่วมจัดตั้งศูนย์ข้อมูลข่าวสารการซื้อหรือ        การจ้างขององค์กรปกครองส่วนท้องถิ่นอำเภอหัวไทร จังหวัดนครศรีธรรมราช ณ ที่ว่าการอำเภอหัวไทร          จังหวัดนครศรีธรรมราช  นั้น 

	  องค์กรปกครองส่วนท้องถิ่นในเขตพื้นที่อำเภอหัวไทร ได้ร่วมกันพิจารณาแล้ว  เห็นว่าควรให้มีการปรับปรุงและพัฒนาศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่นในระดับอำเภออย่างต่อเนื่อง ซึ่งจะยังผลในการใช้ประโยชน์ร่วมกันและเป็นศูนย์ประสานงานระหว่างองค์กรปกครอง        ส่วนท้องถิ่นกับหน่วยงานระดับอำเภอ โดยมอบหมายให้องค์การบริหารส่วนตำบลหัวไทรเป็นหน่วยงานดำเนินการเพื่อเป็นการสนองนโยบายรัฐบาลในการป้องกันและแก้ไขปัญหาการทุจริต คอร์รัปชั่น และเพื่อให้การบริหารจัดการเป็นไปตามพระราชบัญญัติ ว่าด้วยความผิดเกี่ยวกับการเสนอราคาต่อหน่วยงานของรัฐ     พ.ศ.2552 ระเบียบกระทรวงมหาดไทย ว่าด้วยการพัสดุของหน่วยการบริหารราชการส่วนท้องถิ่น พ.ศ.2535 (เพิ่มเติมฉบับที่ 9) พ.ศ.2553 และประกาศกรมส่งเสริมการปกครองท้องถิ่น เรื่อง สถานที่กลางสำหรับเป็นศูนย์รวมข้อมูลข่าวสารการจัดซื้อจัดจ้างของหน่วยการบริหารราชการส่วนท้องถิ่น ข้อ 5, 6 และ 7 ซึ่งได้กำหนดให้หน่วยการบริหารราชการส่วนท้องถิ่นที่ใช้สถานที่กลางดำเนินการตามระเบียบฯ จะต้องร่วมกันรับผิดชอบค่าใช้จ่ายในการอำนวยการของสถานที่กลางดังกล่าวให้แก่หน่วยการบริหารราชการส่วนท้องถิ่นที่เป็นเจ้าภาพเป็นผู้ดำเนินการจัดหาแทน 

	

	3.
	วัตถุประสงค์ 

	3.1 เพื่อให้กระบวนการจัดซื้อจัดจ้างขององค์กรปกครองส่วนท้องถิ่น เป็นไปด้วยความถูกต้อง ยุติธรรม โปร่งใส ตรวจสอบได้ และเกิดประโยชน์สูงสุดกับทางราชการ 

	3.2 เพื่อให้องค์กรปกครองส่วนท้องถิ่น มีสถานที่กลางสำหรับเป็นศูนย์รวมข่าวการจัดซื้อจัดจ้างของหน่วยการบริหารราชการส่วนท้องถิ่นระดับอำเภอ และเป็นสื่อกลางประชาสัมพันธ์ให้ผู้ที่สนใจเข้ามามีส่วนร่วมในกระบวนการจัดซื้อจัดจ้างทุกขั้นตอน โดยใช้เป็นสถานที่ปิดประกาศสอบราคา ประกวดราคา เป็นต้น 

	3.3 เพื่อส่งเสริมมาตรการป้องกัน หรือลดโอกาสในการสมยอมในการเสนอราคา และนโยบายของรัฐบาล และกระทรวงมหาดไทยตามโครงการท้องถิ่นไทยใสสะอาด และอำนวยความสะดวกกับประชาชนในพื้นที่ในการรับรู้ข้อมูลข่าวสารของทางราชการ 

	
3.4 เพื่อให้มีการแข่งขันในการเสนอราคาอย่างกว้างขวาง ทั่วถึง และบริสุทธิ์ ยุติธรรม 

	3.5 เป็นสถานที่เพื่อการศึกษาดูงานและแลกเปลี่ยนความรู้ในเรื่องกระบวนการพัสดุ และอื่นๆ หรือศึกษา วิจัยเชิงวิชาการในกระบวนการจัดซื้อจัดจ้างขององค์กรปกครองส่วนท้องถิ่น ระเบียบกฎหมาย หนังสือสั่งการที่เกี่ยวข้อง  ในการปฏิบัติงาน และอื่นๆ 

	3.6 เพื่อให้องค์กรปกครองส่วนท้องถิ่นมีสถานที่ประสานงานระดับอำเภอและจัดเก็บข้อมูลในการพัฒนาขององค์กรปกครองส่วนท้องถิ่นระดับอำเภอในภาพรวม 

	3.7 เพื่อเป็นศูนย์รวมข้อมูลข่าวสารการจัดซื้อจัดจ้างขององค์กรปกครองส่วนท้องถิ่นในเขตพื้นที่อำเภอ  หัวไทร จำนวน 12 แห่ง

	

	4.
	เป้าหมาย/ผลผลิต

	4.1 จ้างเหมาบริการบุคคลเพื่อประจำศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่นอำเภอหัวไทร  จำนวน 1 คน

	4.2 ปรับปรุง ซ่อมแซมศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่นอำเภอหัวไทร และเครื่องมือเครื่องใช้ที่ชำรุด ให้สามารถใช้งานได้ตามปกติ

	4.3 จัดหาวัสดุเครื่องมือ เครื่องใช้ เครื่องเขียน แบบพิมพ์ และอื่นๆ เพื่อความสะดวกในการปฏิบัติงาน 

	

	5.
	พื้นที่ดำเนินการ

	  ที่ว่าการอำเภอหัวไทร  หมู่ที่ 11  ตำบลหัวไทร  อำเภอหัวไทร  จังหวัดนครศรีธรรมราช

	

	6.
	วิธีดำเนินการ

	ปรับปรุง ซ่อมแซม และพัฒนาศูนย์รวมข้อมูลข่าวสาร ณ ที่ว่าการอำเภอหัวไทร ให้มีสถานที่สำหรับใช้ในการปฏิบัติงานการจัดซื้อหรือจัดจ้าง จัดหาวัสดุ อุปกรณ์ และซ่อมแซมครุภัณฑ์ที่ชำรุดสึกหรอตามความเหมาะสม  โดยขอรับเงินอุดหนุนจากองค์กรปกครองส่วนท้องถิ่นในพื้นที่อำเภอหัวไทร โดยองค์การบริหารส่วนตำบลหัวไทร ตั้งงบประมาณสมทบ และเป็นหน่วยงานดำเนินการจัดซื้อจัดจ้างตามระเบียบกระทรวงมหาดไทย ว่าด้วยการพัสดุ ของหน่วยการบริหารราชการส่วนท้องถิ่น พ.ศ.2535 (เพิ่มเติม ฉบับที่ 9) พ.ศ.2553

	

	7.
	ระยะเวลาดำเนินการ

	3 ปี (ปีงบประมาณ พ.ศ.2562 - 2564)

	

	8.
	งบประมาณดำเนินการ

	8.1 ขอรับเงินอุดหนุนจากองค์กรปกครองส่วนท้องถิ่นในเขตพื้นที่อำเภอหัวไทร 11 แห่ง จำนวนเงิน 528,000.- บาท (ห้าแสนสองหมื่นแปดพันบาทถ้วน)

	8.2 งบประมาณในส่วนขององค์การบริหารส่วนตำบลหัวไทร ร่วมสมทบ จำนวนเงิน 48,000.- บาท             (สี่หมื่นแปดพันบาทถ้วน)





	

	9.
	ผู้รับผิดชอบ

	1. สำนักงานปลัด องค์การบริหารส่วนตำบลท่าซอม 
2. สำนักงานปลัด องค์การบริหารส่วนตำบลหัวไทร

	

	10.
	ตัวชี้วัด/ผลลัพธ์

	10.1 การปฏิบัติงานด้านการพัสดุเป็นไปตามกฎหมาย ระเบียบ และหนังสือสั่งการของกระทรวงมหาดไทย และนโยบายของรัฐบาล เป็นไปด้วยความเรียบร้อย ถูกต้อง และมีประสิทธิภาพ

	10.2 การประชาสัมพันธ์ข้อมูลข่าวสารอย่างกว้างขวางและทั่วถึง

	10.3 ป้องกันการกีดกันและการสมยอมในการเสนอราคาได้ในระดับหนึ่ง

	10.4 องค์กรปกครองส่วนท้องถิ่นได้รับการความสะดวกในการสอบราคาและประกวดราคา

	10.5 ผู้ที่สนใจในการเสนอราคามีความสะดวกในการเสนอราคา

	10.6 มีเจ้าหน้าที่ผู้ปฏิบัติงานประจำศูนย์รวมข้อมูลข่าวสารการซื้อหรือการจ้างขององค์กรปกครองส่วนท้องถิ่นอำเภอหัวไทร เพื่ออำนวยความสะดวกแก่องค์กรปกครองส่วนท้องถิ่น และผู้มาติดต่อราชการอื่นๆ







	                                                                                 แผนปฏิบัติการป้องกันการทุจริต อบต.ท่าซอม 	หน้า 31

